Diari Oficial de la Generalitat Valenciana


Sumari del DOGV 7951, del 04-01-2017 (2016/9696)

RESOLUCIÓ de 14 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 250/05-AIA Ludiente.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7951

Data del DOGV
:   04-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9696


Data del document
:   14-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 14 de novembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 250/05-AIA Ludiente. [2016/9696]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària corresponent a l'expedient 250/05-AIA Ludiente.  
  
  
«Resolució complementària  
Dades de l'expedient en l'Àrea d'Avaluació Ambiental:  
Expedient: 250/1445-DHR.  
Títol: Revisió del pla general de Ludiente.  
Promotor: Ajuntament de Ludiente.  
Autoritat substantiva: Ajuntament de Ludiente i Comissió Territorial d'Urbanisme.  
Localització: terme municipal de Ludiente (Castelló).  
  
Antecedents  
L'expedient administratiu núm. 250/4292-LUA d'avaluació ambiental, referent al pla general del terme municipal de Ludiente (Castelló), promogut pel mateix ajuntament, compta amb declaració d'impacte ambiental (d'ara en avant DIA), de data 3 d'octubre de 2008, de caràcter acceptable amb condicionants.  
Se supedita l'aprovació del pla esmentat a la presentació de documentació que serà motiu d'una resolució complementària que emetrà la Direcció General de Gestió del Medi Natural.  
Amb data 16 d'abril de 2009, el Servei Territorial d'Urbanisme de Castelló remet text refós del pla general sol·licitant l'emissió de la resolució complementària corresponent.  
Junt amb la documentació presentada es remet un annex de l'arquitecte redactor del pla, en què es detalla com s'han arreplegat en el planejament els condicionants establits per la Direcció General de Gestió del Medi Natural en la DIA corresponent.  
  
Descripció de la nova documentació  
Revisada la documentació i l'annex en què l'arquitecte redactor detalla com s'han assumit els condicionants de la DIA, s'observa que les modificacions introduïdes en el pla general, en la classificació i qualificació del sòl, els plans d'ordenació, les directrius, les normes urbanístiques, les fitxes de planejament, etc., són les següents:  
  
a) En els plans d'ordenació i classificació:  
- S'aporta pla en què es grafia el traçat de la infraestructura de sanejament prevista per als nuclis de la Giraba de Arriba i Giraba de Abajo.  
  
- Al nord del terme municipal, junt amb la CV-194, en sòl no urbanitzable comú s'estableix una zona en què, excepcionalment i en les condicions establides en la Llei 10/2004, de sòl no urbanitzable, es podrà implantar activitats industrials i terciàries.  
- S'eliminen les illes (zona C2) situades al nord-oest del nucli de Ludiente.  
- La zona verda situada entre el frontó i l'edificació existent, al nord-est del nucli de Ludiente, s'ha substituït per sòl residencial.  
- La barranquera existent al sud-est del nucli urbà de Ludiente s'ha grafiat com a sòl no urbanitzable de protecció al llarg d'una banda amb un ample total de 13 metres.  
- S'ha eliminat la reserva de sòl destinada a abocador junt amb la CV-194.  
- S'ha establit una reserva de sòl destinada a ecoparc, junt amb la carretera d'accés a la Giraba de Abajo, km.1, junt amb la caseta d'arreplega d'animals morts.  
- S'ha presentat pla (núm. 5) en què es grafia el punt d'abocament de les aigües pluvials del nou sector urbanitzable.  
b) En les normes urbanístiques:  
- S'ha introduït l'article 45 en què s'estableix que en aquelles zones en què se superposen distintes proteccions prevaldrà la de major rang enfront de totes les altres.  
- S'ha introduït l'article 46 en què s'estableix com a supòsit de revisió la modificació de l'ordenació estructural vigent.  
- En l'article 80 s'ha substituït el valor de 20 metres de les franges laterals des de l'aresta exterior del llit, per una banda de 25 metres, i s'ha especificat com a usos prohibits, a part dels establits en la Llei d'aigües, els d'explotació agrícola, ramadera o forestal i la transformació a cultiu.  
- L'article 66 s'ha modificat i elimina la possibilitat de disposar abocadors de residus sòlids sobre sòl no urbanitzable de protecció.  
  
- L'article 57 s'ha modificat i estableix l'obligatorietat d'instal·lar en aquelles activitats aïllades o habitatges familiars aïllats, no connectats a xarxes de sanejament, per als nous usos, sistemes d'oxidació total, i es prohibeix l'ús de fosses sèptiques i pous cegos.  
  
- L'article 70 s'ha modificat i estableix que en sòl no urbanitzable de protecció forestal només es permetrà l'exercici de l'activitat ramadera ja existent, sense possibilitats d'ampliació, i que l'activitat agrícola es permetrà per a sòls que ja estigueren en explotació, sempre que siga cultiu tradicional, principalment, secà, i es mantinga l'estructura tradicional abancalada.  
- L'article 71 s'ha modificat i queda com a ús prohibit l'activitat ramadera.  
- L'article 74 s'ha modificat i apareix l'ús ramader com a ús prohibit en el sòl no urbanitzable de protecció d'interés natural o paisatgístic.  
  
- S'ha introduït l'article 163 que estableix que es podrà incrementar el catàleg a requeriment de la Direcció General de Patrimoni Cultural Valencià.  
- En l'article 76 s'ha introduït un paràgraf en què s'estableix que quan s'implante una activitat que implique un increment del consum dels recursos hídrics, ja que no ha sigut previst en el PGOU, haurà de sol·licitar-se l'informe l'organisme de conca corresponent.  
  
  
Consideracions ambientals  
Es revisen les modificacions que conté el text refós, a fi d'informar sobre el compliment dels condicionants del punt 3 de la DIA, que són motiu de resolució complementària per part de la Direcció General de Gestió del Medi Natural.  
Per mitjà dels condicionants establits en la DIA de data 3 d'octubre de 2008 es pretén, principalment, que el planejament proposat siga ambientalment adequat amb el sòl no urbanitzable comú, vista la multitud de xicotetes clapes classificades com a sòl no urbanitzable comú en un entorn forestal, o que presenten grans formacions de matoll dens o mitjanament dens, i per tant, presenten una clara vocació forestal.  
  
A fi d'aconseguir, des del punt de vista ambiental, una adequada protecció d'aquest tipus de sòl, es va establir que es definiren amb major detall aquestes clapes, establint una zonificació dels sòls esmentats en funció de les seues característiques intrínseques, i d'acord amb la vocació d'aquests, de conformitat amb l'article 18 de la Llei 10/2004, de la Generalitat, del sòl no urbanitzable, establint una distinció entre aquells sòls amb una clara vocació forestal (antigues zones de cultiu que en l'actualitat s'estan regenerant, i presenten grans formacions de matoll amb la qual cosa adquireixen una clara vocació forestal), uns altres amb vocació agrícola (els situats entorn dels nuclis històrics, que continuaran sent les zones de cultiu) i uns altres, que a causa de la seua proximitat amb les vies de comunicació podrien admetre un altre tipus d'ús, per mitjà de la figura de DIC.  
Respecte als sòls urbans i/o urbanitzables, s'establia eliminar certs sectors per no haver-se determinat la necessitat real d'aqueixos sectors, veient que l'increment proposat de sòl urbà i sòl urbanitzable era del 102 %, el seu alt impacte paisatgístic, per disposar-se sobre sòls amb pendents pronunciats amb risc de lliscament i per afectar vegetació forestal.  
En haver una gran quantitat de sòl no urbanitzable comú entorn d'antigues masies, a fi d'evitar un deteriorament important del sòl amb clara vocació forestal en la majoria d'aquests enclavaments, se sol·licitava unes fitxes més concretes dels enclavaments en què es proposava la recuperació dels assentaments «rurals històrics» a fi de determinar en quina situació es troben per a establir quins es proposa rehabilitar i quins, pel seu estat i per l'entorn en què es troben no haurien de rehabilitar-se, i proposa la classificació dels enclavaments esmentats com a sòl no urbanitzable de protecció forestal.  
D'altra banda, es proposava un control dels abocaments incontrolats inert segellant abocadors existents, i establint les reserves necessàries de sòl en sòl no urbanitzable comú destinades a ecoparcs i/o instal·lacions de valoració. No obstant això, s'observa que la localització proposada, junt amb la caseta d'arreplega d'animals morts, resulta insalubre i nociva per a la salut humana, per la qual cosa es resoldria, en principi, el control dels residus però amb un cert perill per a la salut humana. Per tant, des del punt de vista ambiental aquesta localització no és viable.  
Respecte al tractament d'aigües residuals, es va observar que mentres el nucli de Ludiente disposava de depuradora, els nuclis de Giraba de Arriba i Giraba de Abajo abocaven a una bassa de decantació reblida, i està prevista la prolongació de la xarxa de sanejament i connexió a la de Ludiente, encara que presenta grans dificultats orogràfiques. Segons l'annex aportat, en l'actualitat s'està executant el col·lector general que uneix ambdós nuclis fins a l'estació de bombament en construcció.  
Així mateix, i vist que l'EsIA presentat no tenia mesures correctores i pla de vigilància ambiental, se sol·licitava la presentació d'unes mínimes mesures correctores i/o preventives destinades a minimitzar els riscos existents en el terme municipal que podrien veure's agreujats amb el desenvolupament del planejament proposat.  
  
Consideracions jurídiques  
L'article 17, apartat 2, lletra l del Decret 139/2009, de 18 de setembre, pel qual s'aprova el reglament orgànic i funcional de la Conselleria de Medi Ambient, Aigua, Urbanisme i Habitatge atribueix a la Direcció General de Gestió del Medi Natural la competència sobre avaluació d'impacte ambiental, de projectes públics i privats, així com dels plans i programes que no requerisquen d'avaluació ambiental estratègica, d'acord amb la normativa aplicable, que es desenvolupen en el territori de la Comunitat Valenciana.  
Per tot això, fent ús de les facultats que tinc legalment atribuïdes, formule la següent:  
  
Resolució complementària a la declaració d'impacte ambiental  
Primer  
Acceptar les esmenes dels punts 3.4.a, 3.4.b, 3.4.d, 3.4.e i 3.5, de la part dispositiva de la DIA de data 3 d'octubre de 2008, en el sentit anteriorment avaluat en l'apartat denominat «Consideracions ambientals» referides al pla general d'ordenació urbana del terme municipal de Ludiente (Castelló), promogut pel mateix ajuntament, sempre que es desenvolupe d'acord amb el que estableix la documentació presentada.  
  
Aquesta resolució complementària es formula respecte a la documentació que es troba en aquesta Direcció General de Gestió del Medi Natural (amb data registre d'entrada en el Servei Territorial 08.04.2009).  
  
Correspon a l'òrgan substantiu la vigilància del compliment dels restants condicionants, punts 1, 2 i del 4 al 8, de la declaració d'impacte ambiental, de data 15 d'abril de 2009; així com del contingut dels informes sectorials emesos per les administracions públiques i organismes consultats, incorporant al pla general les mesures resultants que no entren en contradicció amb la DIA.  
  
Segon  
S'hauran de complir aquells altres condicionants no esmenats del punt 3 de la declaració d'impacte ambiental formulada per la directora general de Gestió del Medi Natural, en data 3 d'octubre de 2008, que són els següents:  
3.1. Pla d'ordenació estructural que arreplegue les dos zones indispensables per al correcte desenvolupament de l'EDAR: una àrea de reserva contigua a la instal·lació per a futures ampliacions o millores i una zona de servitud de protecció en què s'excloga la implantació d'usos residencials, sanitaris, culturals i recreatius.  
3.2. Un nou pla d'ordenació estructural, en què s'establisca una zonificació d'usos per als sòls classificats com no urbanitzables comú, en el qual s'establiran com a mínim els tipus següents:  
  
- Zones d'ús forestal.  
- Zones d'ús forestal, agrícola i/o ramader.  
- Zones en què siga possible l'explotació de pedreres, extraccions d'àrids o de terres, o amb recursos geològics o hidrològics.  
- Zones en què siga possible l'ús d'habitatge, diferenciant les àrees en què siga possible l'habitatge aïllat i familiar, aquelles en què siga possible l'habitatge rural vinculat a explotació agrícola i aquelles en què es delimiten els assentaments rurals tradicionals i històrics existents.  
  
- Zones en què, excepcionalment i en les condicions establides en aquesta Llei del sòl no urbanitzable, puguen implantar-se activitats industrials, productives, terciàries o de serveis, sempre quan siga en aquelles zones que ja compten amb unes infraestructures d'accés adequades i se situen pròximes a nuclis urbans.  
3.3. Un pla de cada nucli de població, a major escala i detall que els presentats, en què s'arrepleguen adequadament les afeccions tant a llits públics com a vies pecuàries.  
3.4. Un nou pla que arreplegue les modificacions relatives a la disposició dels nous sectors, resultat de l'avaluació ambiental, que són les següents:  
c) Eliminar la zona de sòl urbanitzable situada en el sector SU-1, a partir del marge esquerre de la barranquera existent.  
f) Establir una nova reserva de sòl destinada a ecoparc i/o instal·lacions de valoració, en un sòl no urbanitzable comú.  
3.6. Un document en què s'arrepleguen unes adequades mesures correctores i un pla de vigilància destinats a:  
a) Minimitzar el risc de lliscament que pot implicar l'edificació dels nous sectors en zones de pendent elevat i sòls poc consolidats.  
  
b) Minimitzar els riscos per contaminació del riu de Villahermosa a causa de la falta o a l'inadequat funcionament de sistemes de depuració de les aigües residuals en els diferents nuclis.  
c) El control d'abocaments incontrolats de residus inerts en tot el terme municipal.  
d) Mesures de prevenció i protecció enfront d'incendis tant dels sòls urbans i urbanitzables situats al costat de sòl forestal, com dels assentaments rurals històrics.  
3.7. Per a cada nucli de població (assentaments rurals històrics) en sòl no urbanitzable comú proposat es presentarà una fitxa de gestió per cada nucli, en la que es detalle: delimitació detallada de l'assentament, nombre d'habitatges existents i nombre d'habitatges permesos, increment d'edificació màxim permés, superfície màxima permesa per habitatge, descripció de les dotacions de sanejament, aigua potable, llum i arreplega de residus, i usos i aprofitaments.  
Finalment, s'observa que en les fitxes de planejament no s'han arreplegat els condicionants que es van establir per al desenvolupament dels nous sòls tant urbans com urbanitzables.  
  
Tercer  
Notificar a les persones interessades que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans que en defensa del seu dret s'estimen pertinents.  
  
Quart  
Publicar en el Diari Oficial de la Comunitat Valenciana la present resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'impacte ambiental.  
  
València, 15 de juliol de 2010.- La directora general de Gestió del Medi Natural: M.ª Ángeles Centeno Centeno.»  
  
València, 14 de novembre de 2016.- El director general de Medi Natural i d'Avaluació Ambiental: Antoni Marzo i Pastor.